Ú r a d  š p e c i á l n e j  p r o k u r a t ú r y Generálnej prokuratúry Slovenskej republiky 
Štúrova 2, 812 85 Bratislava 	

Sp. zn. : VII/2 Gv 34/15/1000	Pezinok, 24.3.2015
EEČ : 2-1-221-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Úradu špeciálnej prokuratúry Generálnej prokuratúry Slovenskej republiky
Podľa § 215 odsek 3 Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
dňa 10.septembra 2007 v čase okolo 10.15 hod. v XXXXXXXXXX na ul. XXXXXXXXXX č. XXXXX, v kancelárskych priestoroch Krajského úradu pre cestnú dopravu a pozemné komunikácie XXXXX, poskytol XXXXX - pracovníkovi tohto úradu a členovi skúšobnej komisie pre skúšku odbornej spôsobilosti podľa § 3 ods. 4 zák. č. 168/1996 Z.z. o cestnej doprave v znení neskorších zmien a doplnkov úplatok  vo výške 2.000,-Sk (66,39,-€) za to, že mu dňa 11.septembra 2007 pomohol v písomnej časti skúšky tým spôsobom, že ako člen skúšobnej komisie vyhodnotil odpovede XXXXX ako správne a pridelil mu za to body, hoci XXXXX na otázky neodpovedal správne a umožnil tak XXXXX získať osvdčenie odbornej spôsobilosti, 

pretože sa významnou mierou podieľal na objasnení korupcie, na zistení a usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní obvineného.

Odôvodnenie:
Uznesením vyšetrovateľa Prezídia Policajného zboru, Úradu boja proti korupcii, Odboru boja proti korupcii Východ XXXXX XXXXX                                      sp. zn. PPZ-XXXXX zo dňa 13.februára 2015 bolo XXXXX podľa § 206 ods. 1 Trestného poriadku vznesené obvinenie pre prečin podplácania podľa  § 333 ods. 1, ods. 2 písm. b/ Trestného zákona na vyššie uvedenom skutkovom základe. 

V prípravnom konaní bol vyslúchnutý obvinený, boli zadovážené: obrazovo-zvukový záznam s prepisom a listinné dôkazy.

XXXXX /č.l. 31-32/ sa k spáchaniu skutku priznal v celom rozsahu. Podrobne pritom popísal akým spôsobom odovzdal XXXXX, pracovníkovi Krajského úradu pre cestnú dopravu a pozemné komunikácie v XXXXX úplatok vo výške 2.000,-Sk (66,39,-€) za pomoc pri skúškach odbornej spôsobilosti. 

Z obrazovo-zvukového záznamu a jeho prepisu /č.l. 47-50/ vyplýva, že obv. XXXXX dňa 10.septembra 2007 v XXXXX, na ul. XXXXX č. XXXXX v sídle Krajského úradu pre cestnú dopravu a pozemné komunikácie XXXXX odovzdal pracovníkovi tohto úradu XXXXX úplatok vo výške 2.000,-Sk  (66,39,-€) v súvislosti s bezproblémovým priebehom skúšky odbornej spôsobilosti.  
 
Podľa § 215 ods. 3 Trestného poriadku prokurátor môže zastaviť trestné stíhanie proti obvinenému, ktorý sa významnou mierou podieľal na objasnení korupcie, trestného činu založenia, zosnovania a podporovania zločineckej skupiny, trestného činu založenia, zosnovania a podporovania teroristickej skupiny alebo zločinu spáchaného organizovanou skupinou, zločineckou skupinou a lebo teroristickou skupinou alebo na zistení alebo usvedčení páchateľa tohto trestného činu a záujem spoločnosti na objasnení takého trestného činu prevyšuje záujem na trestnom stíhaní tohto obvineného; zastaviť trestné stíhanie nie je možné voči organizátorovi, návodcovi alebo objednávateľovi trestného činu, na ktorého objasnení sa podieľal.

Niet pochýb, že obv. XXXXX sa významnou mierou podieľal na objasnení korupcie, na zistení a usvedčení páchateľa trestného činu korupcie - XXXXX, ktorý bol právoplatne odsúdený za korupčnú trestnú činnosť aj vďaka jeho aktívnej spolupráci. Práve svedecká výpoveď XXXXX /v trestnej veci ods. XXXXX, vedenej naposledy na Najvyššom súde SR pod                                   sp. zn. XXXXX bola jedným z rozhodujúcich dôkazov v trestnej veci vedenej proti tomuto obvinenému. Žiada sa uviesť, že obv. XXXXX vystupoval vo vzťahu ako osoba, ktorá žiadala o potvrdenie o odbornej spôsobilosti podľa zák. č. 168/1996 Z.z. o cestnej doprave v znení neskorších zmien a doplnkov od XXXXX, ktorý vystupoval v pozícii verejného činiteľa - ako pracovník krajského úradu pre cestnú dopravu a pozemné komunikácie a člen skúšobnej komisie. 

Za tejto situácie, záujem spoločnosti na postihnutí  verejného činiteľa, ktorý koná a rozhoduje na základe zverenej právomoci prevyšuje záujem spoločnosti na postihnutí obv. XXXXX, ktorý bol len jedným z podplácajúcich. 

Z týchto dôvodov bolo za daného stavu veci potrebné trestné stíhanie proti obvinenému XXXXX, pre skutok uvedený vo výrokovej časti tohto uznesenia, podľa § 215 ods. 3 Trestného poriadku zastaviť.

Poučenie:
Proti   tomuto  uzneseniu   je   prípustná   sťažnosť,  ktorú   možno  podať  Úradu špeciálnej prokuratúry do troch dní od jeho                            doručenia. O sťažnosti  rozhodne špeciálny prokurátor. Sťažnosť má odkladný účinok.  Obvinený proti tomuto uzneseniu sťažnosť podať nemôže  /§ 215 ods. 6 Trestného poriadku/

JUDr. Vladimír Kuruc
prokurátor